פאי תפוזים ואגוזי לוז ללא קמח | עוגיו.נט
למרות שאנחנו כבר בסוף אפריל, החורף עדיין מראה אותותיו ומדי פעם עוד יש גשמים ואפילו שלג בחרמון. כמובן שזה משמח אותי מאוד, אבל אין ספק שמדובר בתופעה חריגה יחסית. מבחינתי אם יכול היה להיות חורף כל השנה זה היה נהדר, אבל החיים הם לא תוכנית כבקשתך, אז אני מסתפקת בשאריות משקעים שמגיעות מדי פעם.
אחד הפירות שהכי מסמלים עבורי חורף הוא תפוזים ופירות הדר בכלל, ועל אף שאפשר להשיג תפוזים לאורך כל השנה (בחורף הם טריים ובשאר הזמן מקירור), אני שומרת להם אמונים בעונה הקרה. הפאי הבא הוא הפרידה המתוקה שלי לפרי הכתום והיפהפה שאני כל כך אוהבת לשלב בקינוחים.
שכבת דקואז אגוזי לוז, שהשילוב בין הטעם האגוזי האדמתי שלהם לרעננות התפוזים הוא אחד המוצלחים לטעמי – מעליה קרם תפוזים עדין ורך, ומעל הכל מניפת תפוזים של פלחים מפולטים צפופים שיושבים לסירוגין זה על זה. מתקבלת עוגה חגיגית במיוחד, ללא קמח ואפילו בלי יותר מדי שומן, שבקלות גם אפשר להכין בגרסה פרווה (קראו בהערות בסוף המתכון).
לדקואז אגוזי לוז:
80 גרם אגוזי לוז קלופים
לקרם תפוזים:
למניפת התפוזים:
4-5 תפוזים בינוניים
דקואז אגוזי לוז: מחממים תנור ל-160 מעלות.
במעבד מזון עם להב פלדה שמים אגוזי לוז, אבקת סוכר, קורנפלור וקליפת תפוזים ומעבדים עד שמתקבלת אבקה דקה.
בקערת מיקסר מקציפים יחד חלבונים ומלח עד שמתחיל להיווצר קצף לבנבן.
מוסיפים את הסוכר בהדרגה וממשיכים להקציף במהירות גבוהה עד שמתקבל מרנג יציב.
מוסיפים פנימה את אבקת החומרים היבשים ומקפלים בעדינות אך בנחישות עד שמתקבלת תערובת אחידה ויציבה. חשוב להימנע מעיבוד יתר של התערובת, מה שעלול להפיל את המרנג.
מזלפים בסיס בתחתית הרינג (חשוב לא לשמן את הרינג) ויוצרים דפנות על ידי זילוף "נשיקות" גדולות וצפופות. הנשיקות ייצרו מעין שקע במרכז, אותו ממלאים בקרם לאחר האפייה.
אופים את הדקואז במשך 20-25 דקות או עד שהוא מזהיב ומתייצב.
מצננים לחלוטין ומעבירים לקירור של כ-1/2 שעה במקפיא.
בעזרת סכין עוברים בין דפנות הרינג לדקואז על מנת לחלץ את העוגה. שומרים במקרר עד המילוי והקישוט.
קרם תפוזים: בסיר בינוני שמים חלמונים, מיץ תפוזים, סוכר וקורנפלור ומערבבים היטב בעזרת מטרפה.
שמים על להבה בינונית וממשיכים לטרוף, תוך כדי בישול, עד שמתקבל קרם אחיד וסמיך.
מוסיפים פנימה חמאה ומערבבים עד שהיא נטמעת ונמסה בתערובת.
מעבירים את הקרם לקופסה אטומה ומצננים במשך 2-3 שעות במקרר, עד שהוא קר לחלוטין.
מקציפים את השמנת המתוקה עד שמתקבלת קצפת יציבה.
מוסיפים את הקצפת לקרם הקר ומקפלים עד שמתקבל קרם אחיד.
ממלאים את הדקואז האפוי בקרם ומיישרים את החלק העליון.
קולפים את התפוזים ומפלטים. מסדרים במניפה צפופה את פלחי התפוזים.
שומרים את העוגה במקרר עד 2-3 ימים, אך היא במיטבה ביום ההכנה.
במקום אגוזי לוז אפשר להשתמש בפקאנים, שקדים, קשיו או אגוזי מלך באותה כמות.
חשוב לא לשמן את הרינג או את התבנית בה אופים את הדקואז, על מנת שישמור על פריכות.
במקום תפוזים אפשר להשתמש בקלמנטינות, תפוזי דם או מנדרינות.
לגרסה פרווה: במקום חמאה משתמשים ב-15 גרם שמן קוקוס ובמקום שמנת מתוקה בכמות זהה של קרם קוקוס קר (החלק הקשה בלבד).
26 באפריל 2015 פיית העוגיות הגב
אוחחח כל כך יפהההה!
תענוג לפתוח ככה את הבוקר 🙂
26 באפריל 2015 מור הגב
הכיני לי כזה, בבקשה.
26 באפריל 2015 בוריס הגב
מה זה זילף נשיקות?
הכוונה היא לזילוף תלוליות גדולות יחסית, על מנת ליצור "גדר" בדפנות.
26 באפריל 2015 שקד הגב
כרגיל משאירה פיות פעורים! מהמם ובטוח טעים ברמות על!
26 באפריל 2015 נועם הגב
מהמם! ומאוד חורפי; משהו באגוזים גם קצת עושה לי חורף.
בכלל בא לי להתכרבל בתוך הטארט הזה
29 באפריל 2015 הדס הגב
אם לא כל כך אוהבים תפוזים, במה אפשר להחליף את המיץ תפוזים כדי לשנו את הטעם של הקרם?
אפשר כל פרי הדר אחר – קלמנטינה, אשכוליות וכו'.
1 במאי 2015 מור הגב
היי, הקרם אחרי קירור יוצא מוצק יחסית ולא קרם. האם זה מה שצריך להיות? כמו כן, האם לתת לזה להתרכך טיפה ואז להוסיף לשמנת? תודה
זה בסדר, הוא מתמצק בקירור ולכן מאווררים אותו עם מעט שמנת. הוא מספיק רק כדי לקפל אליו את השמנת כשהוא יוצא מהמקרר.
8 במאי 2015 רון הגב
נטלי אפשרי להקציף 75 מ"ל שמנת במיקסר? או עדיף במטרפה ידנית?
זה נראה לי מעט…
אני מצליחה להקציף במיקסר בלי בעיה, אבל אפשר גם ידנית (חשוב להקפיד שהשמנת תהיה קרה מאוד). בהצלחה!
19 באפריל 2019 שירי הגב
לא כל כך הבנתי את עניין הדקואז. יש לי תבנית פאי מתפרקת 24 (שאר התבניות הקטנות בשימוש). האם אני צריכה להגדיל כמויות? לאפות בלי התחתית של התבנית? אם יש לי רק צנתרים קטנים יותר זה יעבוד?
לא מכינים את העוגה בתבנית פאי, אלא ברינג.
12 ביוני 2015 מיכל הגב
אפשר להשתמש בפרי אחר? לא פרות הדר?
לקרם עצמו לא, אבל לקישוט אפשר כל פרי שאוהבים.
4 בינואר 2017 אודיה הגב
הי, אפשר להשתמש בשקדים במקום באגוזי לוז?
19 בפברואר 2017 גל הגב
היי נטלי, האם יש אפשרות להכין את הדקואז ללא סוכר, אלא עם תחליף כמו אבקת סטיוויה וכד'?
אם כן, מהן ההתאמות הנדרשות?
לצערי לא. אין אפשרות להכין מרנג ללא סוכר.
16 באפריל 2017 נעם אשד הגב
מכינה את העוגה היום אבל אין לי רינג 🙂 מה יעבוד יותר טוב לדעתך, תבנית סיליקון או תבנית קפיצית?
תבנית קפיצית.
22 במאי 2017 ענת הגב
היי נטלי, האם אפשר להחליף את מיץ התפוזים בקרם בפרי אחר? נגיד פסיפלורה? ואיזה פרי יכול להשתדך עם הקרם תפוזים שהוא לא פלחי תפוז? הם כבר לא בשיאם… כן יש לי תותים יפים.
אין בעיה להכין עם פסיפלורה. תותים משתלבים מעולה עם פסיפלורה, אז זה אחלה שילוב.
24 במאי 2017 ענת הגב
עוד שאלה, ניתן להכין את הדקואז מראש ולשמור אותו? נגיד במקפיא או במקרר ל3 ימים? ורק להוסיף קרם ופרי ביום ההגשה?
שוב תודה מראש 🙂
אפשר שבוע מראש ולשמור במקפיא.